Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 126/14/6603	Brezno, 18.5.2015
EEČ : 2-46-47-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Brezno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.4.2014, spisová značka 2 Pv 126/14/6603, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa 16.03.2014 v čase o 11.20 h v obchodnom dome KAUFLAND v XXXXX, Banisko 2969/2A, počas nakupovania otvoril papierový obal bateriek, z ktorých 3 ks vybral, vložil si ich do vrecka a prešiel cez pokladňu bez ich zaplatenia, čím spôsobil spoločnosti KAUFLAND Slovenská republika v.o.s., IČO: 35 790 164, XXXXX, XXXXX, škodu vo výške 1,49 € a takého konania sa dopustil hoci mu bola rozhodnutím Obvodného úradu XXXXX č. XXXXX, zo dňa 12.02.2013, právoplatným dňa 25.03.2013 uložená za priestupok proti majetku pokuta vo výške 100,-€.

Uznesením prokurátora Okresnej prokuratúry XXXXX zo dňa 7.4.2014, spisová značka 2 Pv 126/14/6603, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry XXXXX uznesením č. XXXXX, zo dňa 07.04.2014, podľa § 216 ods. 1 Tr. por., podmienečne zastavila trestné stíhanie obvineného XXXXX pre prečin krádeže podľa § 212 ods. 2, písm. f/ Tr. zák., ktorého sa dopustil na tom skutkovom základe, že  

	dňa 16.03.2014 v čase o 11.20 h v obchodnom dome KAUFLAND v XXXXX, Banisko 2969/2A, počas nakupovania otvoril papierový obal bateriek, z ktorých 3 ks vybral, vložil si ich do vrecka a prešiel cez pokladňu bez ich zaplatenia, čím spôsobil spoločnosti KAUFLAND Slovenská republika v.o.s., IČO: 35 790 164, XXXXX, XXXXX, škodu vo výške 1,49 € a takého konania sa dopustil hoci mu bola rozhodnutím Obvodného úradu XXXXX č. XXXXX, zo dňa 12.02.2013, právoplatným dňa 25.03.2013 uložená za priestupok proti majetku pokuta vo výške 100,-€.
 
	Podľa § 216 ods. 2 Tr. por., bola obvinenému XXXXX určená skúšobná doba v trvaní 12 mesiacov. 

	Uznesenie o podmienečnom zastavení trestného stíhania nadobudlo právoplatnosť dňa 15.04.2014, skúšobná doba teda uplynula dňa 15.04.2015.

	Podľa § 217 ods. 1 Tr. por., ak obvinený v priebehu skúšobnej dobe viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.

	Preskúmaním príslušného spisového materiálu, došlých správ z Mestského úradu XXXXX, Okresného úradu XXXXX, OR PZ XXXXX, odpisu registra trestov, a lustrácií v príslušných evidenciách som zistila, že obvinený v skúšobnej dobe viedol riadny život, nespáchal žiadny skutok, ktorý by napĺňal zákonné znaky skutkovej podstaty niektorého trestného činu alebo priestupku. Toho času nie je proti nemu vedené trestné stíhanie, v registri trestov iný záznam nemá. 

	Z vyššie uvedených skutočností vyplýva, že obvinený v skúšobnej dobe podmienečného zastavenia trestného stíhania splnil podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 

	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Kellerová
prokurátorka